A március 22-ei leállás után az Audi Hungaria győri gyárában keddtől újraindul a termelés – írja a Kisalföld.

A cikkből, illetve az Audi által készített videóból kiderül, hogy egyelőre csak a kezdeti lépéseknél tartanak, például nyárra tervezett karbantartási munkákat hoznak előre, de a cél a termelés felé vezető első lépések megtétele.

Az Audi Hungaria már készül az újraindulásra Videó forrása: Audi Hungaria

Emellett az Audi a Volkswagen Konszernnel egyeztetve átfogó intézkedési csomagot dolgozott ki a járvány gyáron belüli terjedésének elkerülésére, igazodva a magyar egészségügyi hatóságok előírásaihoz is.

Alfons Dintner, az Audi Hungaria igazgatóságának elnöke:

Célunk, hogy Covid-readyvé, azaz vírusbiztossá tegyünk az Audi Hungariát. Valamennyi területünk az üzemorvosok és a munkabiztonság irányításával azon dolgozik, hogy minél előbb elérjük ezt a célt.

A következő intézkedéseket hozták meg a győri Audinál:

a munkatársak közti másfél méteres távolság

védőfelszerelés biztosítása

a munkaállomásokat elválasztó plexiüveg

Kiemelt kép: TT RS Coupé modellek az Audi Hungaria Zrt. éves sajtótájékoztatójának napján az Audi győri székháza előtt 2019. március 14-én. MTI/Krizsán Csaba